CELEX: C2007/269/91
Language: hu
Date: 2007-11-10 00:00:00
Title: T-321/07. sz. ügy: 2007. augusztus 28-án benyújtott kereset – Lufthansa AirPlus Servicekarten kontra OHIM – Applus Servicios Tecnológicos (A+)

10.11.2007   
            
            
               HU
            
            
               Az Európai Unió Hivatalos Lapja
            
            
               C 269/50
            
         2007. augusztus 28-án benyújtott kereset – Lufthansa AirPlus Servicekarten kontra OHIM – Applus Servicios Tecnológicos (A+)
   (T-321/07. sz. ügy)
   (2007/C 269/91)
   A keresetlevél nyelve: francia
   Felek
   
      Felperes: Lufthansa AirPlus Servicekarten GbmH (Neu Isenburg, Németország) (képviselők: G. Würtenberger, T. Wittmann ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Applus Servicios Tecnológicos, S.L. (korábban Agbar Automotive, S.L.) (Barcelona, Spanyolország)
   Kereseti kérelmek
   
               —
            
            
               az Elsőfokú Bíróság helyezze hatályon kívül a második fellebbezési tanács R 310/2006-2. sz. ügyben 2007. június 7-én hozott, a 2 933 356. sz. „A+” közösségi védjegybejelentéssel szemben a 2 335 693. sz. „Airplus International” közösségi védjegyre alapított felszólalásra vonatkozó határozatát;
            
         
               —
            
            
               adjon helyt a 2 933 356. sz. „A+” közösségi védjegybejelentéssel szembeni felszólalásnak és utasítsa el a 2 933 356. sz. „A+” közösségi védjegy lajstromozás iránti kérelmet;
            
         
               —
            
            
               az alperest kötelezze a költségek viselésére.
            
         Jogalapok és fontosabb érvek
   
      A közösségi védjegy bejelentője: Applus Servicios Tecnológicos, S.L. (korábban Agbar Automotive, S.L.)
   
      Az érintett közösségi védjegy:„A+” ábrás védjegy a 9., 35., 36., 37., 40., 41. és 42. osztályba tartozó áruk és szolgáltatások vonatkozásában – 2 933 356. sz. védjegybejelentési kérelem).
   
      A felszólalási eljárásban hivatkozott védjegy vagy megjelölés jogosultja: Lufthansa AirPlus Servicekarten GbmH.
   
      A hivatkozott védjegy vagy megjelölés:„Airplus International” közösségi szóvédjegy a 9., 35., 36. és 42. osztályba tartozó áruk és szolgáltatások vonatkozásában.
   
      A felszólalási osztály határozata: elutasította a felszólalást.
   
      A fellebbezési tanács határozata: elutasította a fellebbezést.
   
      Jogalapok: A 40/94/EK rendelet 8. cikke (1) és (5) bekezdésének, valamint 73., 74. és 79. cikkének megsértése.
   A felperes arra hivatkozik, hogy a fellebbezési tanács nem értékelte az áruk és szolgáltatások azonosságának, valamint az áruk hasonlóságának szempontját, és figyelmen kívül hagyta a korábbi védjegy által élvezett jó hírnevet. A felperes továbbá úgy véli, hogy a fellebbezési tanács megsértette a határozata indokolására vonatkozó kötelezettségét. Ugyancsak a felperes szerint a fellebbezési tanács nem szorítkozott a felek által előterjesztett vitathatatlan tényállás, bizonyítékok és érvek megvizsgálására. Továbbá, a felperes azt állítja, hogy az OHIM súlyosan megsértette a tisztességes eljáráshoz való jogát azáltal, hogy nem tájékoztatta őt arról, hogy a közösségi védjegyjogosult helyébe másik vállalkozás lépett. Végül, a felperes azt állítja, hogy a fellebbezési tanács túllépte a hatáskörét amikor indokolás nélkül figyelembe vette a védjegy jogosultja által az OHIM által megszabott határidőn túl előterjesztett észrevételeket.